Legal Document

Category: 1326

Text:
7.ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 60367/1462 της 21/25 Ιουν. 1984 (ΦΕΚ Β΄ 418) Προσθήκη αποκόμματος στα σώματα των επιταγών Ν.Δ. 326/69 και κατάργηση του πινακίου επιταγών. Έχοντας υπόψη: 1.Τας διατάξεις του Ν.Δ. 326/69 «περί εκδόσεως από το Ελληνικό Δημόσιο επιταγών για την πληρωμή των καταβαλλομένων απ’ αυτό συντάξεων και βοηθημάτων. 2.Τις αποφάσεις μας 194405/69 και 139687/80 με τις οποίες καθορίζεται η διαδικασία παράδοσης στο Δημόσιο των εξοφλουμένων από τις Τράπεζες και τα πιστωτικά ιδρύματα επιταγών των Ν.Δ. 326/69 και Νόμ. 277/76. 3.Το αίτημα της Ένωσης Ελληνικών Τραπεζών για την κατάργηση του πινακίου επιταγών που συνόδευε τις εξοφληθείσες επιταγές κατά την αποστολή τους για την πίστωση των Τραπεζών ή πιστωτικών ιδρυμάτων. 4.Το έγγραφο 6010/23.5.84 του ΜΗΚΥΟ-Δ/νση 3 Εφαρμογών Γ.Λ.Κ., αποφασίζουμε: Όπως από το μήνα Ιούλιο 1984 οι επιταγές του Ν.Δ. 326/69 που εκδίδονται για την πληρωμή των συντάξεων και βοηθημάτων του Δημοσίου φέρουν πρόσθετο απόκομμα που θα αποκόπτεται και θα κρατείται στο αρχείο της Τράπεζας ή του πιστωτικού ιδρύματος που θα εξοφλεί την επιταγή. Από τον ίδιο μήνα τα σώματα των επιταγών που θα εξοφλούνται θα στέλνωνται από τις Τράπεζες και τους πιστωτικούς οργανισμούς για πίστωσή τους κατά την διαδικασία που προβλέπεται στις αποφάσεις μας 194405/69 και 139687/80, συνοδευόμενα από ειδικό έντυπο το οποίο θα περιέχει τον τίτλο του πιστωτικού οργανισμού και του υποκαταστήματος, καθώς και τους αντίστοιχους κωδικούς αριθμούς, τον αριθμό των τεμαχίων των επιταγών το συνολικό ποσό των επιταγών και τη σφραγίδα της Τράπεζας με την υπογραφή του αρμόδιου υπαλλήλου. Επίσης θα επισυνάπτεται και η ταινία της αριθμομηχανής που θα περιλαμβάνει το ποσό κάθε επιταγής και το συνολικό ποσό. Το πινάκιο επιταγών που προβλέπεται στις παραπάνω αποφάσεις μας καταργείται από 1 Ιουλ. 1984. Τροποποιουμένων των αποφάσεων αυτών ως προς το σημείο τούτο και μόνο για τις επιταγές του Ν.Δ. 326/69. (Μετά τη σελ. 92,24(α) Σελ. 92,25 Τεύχος Ζ103-Σελ. 125 Πληρωμή με επιταγές 29.Β.γ.7 29.Β.γ.7 Πληρωμή με επιταγές